अभी हाल ही में कई देश साइबर हमले के शिकार हुए हैं। दुनिया के सौ से ज्यादा देशों पर हुए साइबर हमले का भारत पर अब तक कोई खास असर तो नहीं हुआ है। लेकिन विशेषज्ञों का कहना है कियह हमला वीकेंड के दौरान होने की वजह से इसका असर भारत में कम रहा। केवल आंध्र प्रदेश पुलिस विभाग पर इस साइबर हमले का असर होने का पता चला है। वैसे, यहाँ किसी भी समय ऐसे हमले हो सकते हैं। ऐसे किसी हमले की स्थिति में भारत के पास बचाव के ज्यादा संसाधन नहीं हैं। सरकार ने इस बारे में अलर्ट जारी कर दिया है। भारतीय रिजर्व बैंक ने भी एहतियात के तौर पर तमाम बैंकों को एटीएम के विंडोज सिस्टम और सॉफ्टवेयर अपडेट करने की सलाह दी है। इसी बीच, चीनी और पाकिस्तानी हैकरों ने सैन्य अधिकारियों के कम्प्यूटरों को हैक करने का नाकाम प्रयास किया था। सूचना तकनीक उद्योग के व्यापार संगठन कंपटीआईए (ब्वउचज्प्।) के क्षेत्रीय निदेशक का कहना था कि माइक्रोसॉफ्ट ने बीते मार्च में इस गड़बड़ी के दुरुस्त करने के लिए एक अपडेट जारी किया था। लेकिन कई सिस्टम संचालकों ने इस अपडेट को इंस्टॉल नहीं किया। आंध्र प्रदेश पुलिस विभाग माइक्रोसॉफ्ट ऑपरेटिंग सिस्टम के पुराने संस्करण का इस्तेमाल कर रहा था। यही वजह है कि वहां इस साइबर हमले का कुछ असर हुआ। इस बीच, चीनी और पाकिस्तानी हैकरों ने एक बार फिर भारतीय सैन्य अधिकारियों के कम्प्यूटरों को हैक करने का प्रयास किया। इसके तहत इन अधिकारियों को श्रीलंका में तैनाती की लुभावनी पेशकश वाले मेल भेजे गए थे। इससे पहले अप्रैल में भी ऐसा करने का प्रयास हुआ था। कुछ अधिकारियों ने ऐसे मेल खोल लिए थे। उसके बाद ही आर्मी साइबर ग्रुप ने तमाम अधिकारियों को ऐसा कोई मेल नहीं खोलने की सलाह दी गई। इन तमाम ई-मेल्स में आंकड़े चुराने वाले वायरस थे। फिलहाल आर्मी साइबर ग्रुप और (सीईआरटी-इन) इन हैकरों के ठिकाने का पता लगाने का प्रयास कर रहा है। हैकरों ने श्रीलंका में पोसिं्टग के ऑफर वाले यह मेल ऐसे समय भेजे थे जब भारतीय प्रधानमंत्री नरेंद्र मोदी श्रीलंका के दो दिन के दौरे पर थे।